कहीं लहरों की चपेट में आई यॉट, तो कहीं पुल पर आया सैलाब
अरब सागर में उठा शक्तिशाली चक्रवात बिपरजॉय भारत की तरफ बढ़ रहा है। इसी बीच सोशल मीडिया पर चक्रवात बिपरजॉय के नाम से कुछ वीडियो शेयर हो रहे हैं। एक वीडियो में देखा जा सकता है कि समंदर से उठ रही तीव्र लहरें पुल सेSomewhere the yacht got hit by the waves, somewhere the bridge got flooded, fake VIDEOS viral in the name of Biparjoy storm
अरब सागर में उठा शक्तिशाली चक्रवात बिपरजॉय भारत की तरफ बढ़ रहा है। इसी बीच सोशल मीडिया पर चक्रवात बिपरजॉय के नाम से कुछ वीडियो शेयर हो रहे हैं। एक वीडियो में देखा जा सकता है कि समंदर से उठ रही तीव्र लहरें पुल से टकरा रही हैं।
वकिल अहमद खान नाम के ट्विटर यूजर ने वीडियो शेयर कर लिखा- चक्रवात बिपरजॉय की तीव्र लहरें गुजरात के मंदरा बंदरगाह से टकराती हुई। (अर्काइव)
पड़ताल करने पर हमें ये वीडियो द्वीप डायरी लक्षद्वीप नाम के यूट्यूब चैनल पर मिला। चैनल के मुताबिक, 23 अगस्त 2017 का ये वीडियो लक्षद्वीप के मिनिकॉय द्वीप का है। जहां समंदर से उठ रही विशाल लहरों के कारण ब्रिज पर सैलाब आ गया था। (वीडियो का लिंक)
ध्यान देने वाली बात यह है कि ये वीडियो चैनल पर 26 अगस्त 2017 को अपलोड हुआ था। इससे साफ होता है कि ये वीडियो इंटरनेट पर 6 साल से मौजूद है, जो अब चक्रवात बिपरजॉय के नाम से गलत दावे के साथ शेयर किया जा रहा है।
वीडियो - 2
ऐसा ही एक अन्य वीडियो चक्रवात बिपरजॉय के नाम से शेयर किया जा रहा है। समंदर में उठ रही लहरों में एक यॉट फंसी हुई है। देखते ही देखते बेकाबू लहरें उसे चपेट में ले लेती हैं। इसे आकाश सोलंकी नाम के ट्विटर यूजर ने चक्रवात बिपरजॉय का बताकर शेयर किया है। (अर्काइव)
वीडियो के की-फ्रेम को गूगल पर रिवर्स सर्च करने पर हमें ये वीडियो United State Coast Guard (USCG) के ऑफिशियल ट्विटर अकाउंट पर मिला। USCG ने ये वीडियो अकाउंट पर जानकारी के साथ 4 फरवरी 2023 को शेयर किया था।
USCG के मुताबिक, ये वीडियो अमेरिका के कोलंबिया रिवर का है। जहां तूफान में एक यॉट फंस गई थी। इस दौरान कोस्ट गार्ड ने यॉट में सवार व्यक्ति का रेस्क्यू किया था। साफ है कि सोशल मीडिया पर इस वीडियो के साथ भी किया जा रहा दावा पूरी तरह गलत है।
मैप से समझिए चक्रवात बिपरजॉय का रूट...
